**Podávanie jednotných žiadostí o podporu, problémy s plnením  
 podmienok žiadateľov o priame platby v praxi**

**Podávanie jednotných žiadostí o podporu pre rok 2022**

**Termín predkladania žiadostí:**

15. február – 28. február pre žiadateľov o doplnkovú vnútroštátnu platbu na dobytčie jednotky

19. apríl 2022 - 16.máj 2022 pre žiadateľov, ktorí nežiadajú o zvieracie schémy

02. máj 2022 – 16. máj 2022 pre žiadateľov, ktorí žiadajú aj o zvieracie schémy

**V roku 2023 sa predpokladá podávanie žiadostí v rovnakých mesiacoch**

**Spôsoby predkladania žiadostí**

1. Písomne listinnou formou

poštovou prepravou alebo osobne na príslušné regionálne pracovisko;

V záujme zachovania bezpečnosti a ochrany zdravia pri práci a vzhľadom na epidemiologickú situáciu v nevyhnutných prípadoch pred osobnou návštevou je potrebné kontaktovať príslušné regionálne pracovisko za účelom dohody presného termínu návštevy.

2. Elektronicky prostredníctvom podania Všeobecná agenda podpísané KEP

IL a JŽ vrátane povinných príloh je potrebné priložiť ako prílohy vo formáte „PDF“ (nie je možné podať jedným podaním, teda zvlášť identifikačný list a jednotnú žiadosť).

3. Elektronicky prostredníctvom portálu slovensko.sk (t.j. Ústredného portálu verejnej správy) (<https://www.slovensko.sk/sk/titulna-stranka>), za využitia elektronických formulárov podpísané KEP (kvalifikovaným elektronickým podpisom) (NOVÉ)

Inštruktáž PPA k podávaniu žiadostí je k dispozícii v podobe power point prezentácie a videozáznamu na stránke SPPK <https://www.sppk.sk/clanok/4351>

**Základné odporúčanie**

Pred podaním žiadosti o podporu je potrebné si preštudovať podmienky, ktoré musí žiadateľ spĺňať pre poskytnutie priamych platieb.

Pre rok 2022 je záväzné NARIADENIE VLÁDY Slovenskej republiky č. 342/2014 z 20. novembra 2014, ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb (ďalej len „NV SR č. 342/2014“) v znení neskorších predpisov.

Pre rok 2023 odporúčame pred podaním žiadosti detailne preštudovať aktuálnu verziu NV SR č. 435/2022 a 436/2022014 a usmernenia k týmto NV SR, prípadne ďalšie zdroje informácií (viac v ďalších častiach prezentácie) a urobiť si „inventúru“ pozemkov a plnenia príslušných podmienok a predchádzať tak z pozície žiadateľa ďalším problémom.

**Užitočné linky, adresy**

Emailová adresa pre získavanie informácií, kontaktovanie PPA: [info@apa.sk](mailto:info@apa.sk)

Emailová adresa pre získavanie informácií za oblasť priamych platieb: [priameplatby@apa.sk](mailto:priameplatby@apa.sk)

Emailová adresa pre aktualizáciu LPIS: [akt.lpis@apa.sk](mailto:akt.lpis@apa.sk)

Internetová adresa pre získavanie aktuálnych informácií: [www.apa.sk](http://www.apa.sk/), [www.mpsr.sk](http://www.mpsr.sk/), [www.sppk.sk](http://www.sppk.sk/)

**Najčastejšie problémy v praxi s plnením podmienok žiadateľov o priame platby**

2. ods. 1

Žiadosť o priame platby môže Pôdohospodárskej platobnej agentúre predložiť osoba, ktorá obhospodaruje poľnohospodársku plochu vedenú v evidencii dielov pôdnych blokov na území Slovenskej republiky.

§2. ods. 2

Priame platby sa poskytnú na základe žiadosti žiadateľovi, ak poľnohospodárska plocha

* 1. dosahuje výmeru najmenej 1 ha, pričom táto výmera môže predstavovať viaceré súvislé diely pôdnych blokov príslušného druhu poľnohospodárskej plochy s výmerou najmenej 0,3 ha obhospodarovanej jedným žiadateľom,

b) je mu k dispozícii k 31. máju príslušného roka,

c) má viditeľne označené a vymedzené hranice, ak nie je prirodzene ohraničená,

Je však na žiadateľovi, aby zvolil primeraný spôsob viditeľne označených a vymedzených hraníc. Na príklade tejto podmienky si dovoľujeme upozorniť, že je potrebné detailne sa oboznámiť so všetkými podmienkami, ktorí sa na žiadateľa vzťahujú. Usmernenie podmienky § 2 ods. 2 písm. c NV SR uvádza k podmienke vyznačenia hraníc nasledovné: „žiadateľ je povinný viditeľne označiť a vymedziť hranice ním obhospodarovanej poľnohospodárskej plochy v teréne v prípade, že nie je prirodzene ohraničená. Plocha, ktorú žiadateľ užíva, musí byť v teréne jednoznačne vymedzená. Vymedzenie môže byť zrejmé z prirodzených hraníc ako napr. cesta, prípadne hranicu využívania vymedzuje druh plochy alebo osiate plodiny. V prípade, že plocha nemá prirodzene vymedzené hranice využívania (napr. situácia, ak je diel užívaný viacerými žiadateľmi a zároveň ide o rovnaký druh plochy (TTP, TP alebo v prípade OP sa na nej pestuje rovnaká plodina), je nutné zabezpečiť pevné vymedzenie hraníc. Pokiaľ žiadateľ nevymedzí presné hranice, nebude možné určiť skutočnú užívanú výmeru počas kontrol na mieste a z uvedeného dôvodu bude žiadateľovi stanovená nulová výmera dotknutej plochy.“

**NV SR č. 342/2014: Zmena termínu využitia trvalých trávnych porastov**

Žiadateľ o priame platby je na diele pôdneho bloku s druhom poľnohospodárskej plochy trvalý trávny porast povinný v roku, v ktorom podal žiadosť, udržiavať všetky plochy kosením alebo spásaním a prvú agrotechnickú operáciu vykonať najneskôr **do 30. septembra** príslušného roka. Doplnkovo k udržiavaniu plochy kosením alebo spásaním podľa prvej vety je možné vykonať aj mulčovanie; doplnkovosť mulčovania spočíva v takom udržiavaní plochy, pri ktorom každý pozemok musí byť obhospodarovaný kosením alebo spásaním ako hlavnou agrotechnickou operáciou a mulčovanie sa vykonáva iba ako doplnková činnosť po vykonaní alebo pred vykonaním hlavnej agrotechnickej operácie. Žiadateľ je povinný najneskôr do 14 dní po vykonaní kosby odstrániť pokosenú hmotu.

**Hlavné predpokladané problémy**

Vymedzenie hraníc, ak žiadateľ nedeklaruje celú plochu,

Obhospodarovanie celej výmery jednotlivých pozemkov,

Dodržiavanie dobrých poľnohospodárskych a environmentálnych podmienok,

Disponovať dokladmi oprávňujúcimi užívanie jednotlivých pozemkov, odporúčame vrátane prekryvu katastra na LPIS.

Vynímanie nespôsobilých prvkov (zárasty, cesty, budovy, atď.) z deklarovanej výmery.

Umožnenie vykonať kontrolu.

Nahlasovanie Vyššej moci a výnimočných okolností.

Vedenie a správne vedenie knihy honov, dôsledné zapisovanie všetkých operácií, aj v náväznosti na ďalšie závažné problémy, ako je napr. viacnásobná deklarácia

Dôsledné oboznámenie sa s podmienkami (so znením príslušných NV SR, ale aj usmernení k NV SR) pred podaním žiadostí a sledovanie plnenia podmienok k v priebehu celého roku.

Dokumentovanie plnenia podmienok, komunikácia s príslušnými inštitúciami v prípade potreby.

**Odporúčania**

Pred podaním žiadosti je potrebné sledovať stránky MPRVSR a PPA a preštudovať si aktuálnu verziu príslušných nariadení vlády SR, aby mal žiadateľ istotu, že podmienky v ňom uvedené spĺňa.

Pred podaním žiadosti, po oboznámení sa s príslušnou legislatívou je potrebné urobiť si „inventúru“ pozemkov, t.j. vyhodnotiť, či žiadateľ na všetkých pozemkoch spĺňa všetky podmienky a preštudovať príručku pre žiadateľa o priame platby.

Keďže od roku 2018 sú v GSAA zakresľované všetky pozemky žiadateľov, je potrebné z pozície žiadateľa dbať na správne zakreslenie každého pozemku, nezahŕňať do spôsobilej plochy zárasty, budovy a ďalšie nespôsobilé prvky, kontrolovať si a správne zakresľovať hranice so susednými žiadateľmi, pretože v prípade nesprávneho zakreslenia pozemkov je nevyhnutné počítať s ďalšími komplikáciami a následným oddialením platby, prípadne sankciami.

**Preto je potrebné veľmi citlivo pristupovať aj k nastavovaniu financovania, resp. úverov**.